polyglot-tagger/wikipedia-language-snippets-filtered huggingface dataset:
பைசுசெட் விமான நிறுவனம் 2013 ஆம் ஆண்டு சனவரி மாதம் மைசூர்-பெங்களூர்-சென்னை வழியைச் சேவையைத் தொடங்கியது. பைசுசெட் விமான நிறுவனம் நட்டத்தில் இருந்ததால், அதன் சேவைகளை ஒழுங்கமைக்க முடியவில்லை. எனவே விமான சேவையை சூலை 2014 ஆம் ஆண்டில் நிறுத்தி வைத்தது. மேலும் சிறிய விமான நிலைய நடவடிக்கைகளை நிறுத்தி, நிதிகளை நிர்வகிப்பதில் கவனம் செலுத்தியது. பைசுசெட் விமான நிறுவனம் உள்ளூர் பங்குதாரர்கள் மற்றும் அரசாங்க உறுப்பினர்களுடன் பேசிய பின்னர்மைசூர் திரும்பியது.பின் அதே ஆண்டு அக்டோபரில் அனைத்து சேவைகளையும் ரத்து செய்வதது. 2015 ஆம் ஆண்டு செப்டம்பர் மாதம் ஏர் இந்தியா நிறுவனம் மாநிலச் சேவையை ஆரம்பித்தது. இந்த நடவடிக்கைக்கு ஏர் இந்தியா நிறுவனத்திற்கு மாநில அரசு மானியம் வழங்கியது. பெங்களூரு விமானச் சேவைக்கு மிகக் குறைந்த பயணிகளே இருந்தனர். பயணிகளுக்கு நேரமாற்றம் சிரமமானதாக இருந்தது. இரண்டு மாதங்களுக்குப் பிறகு மாநில மானியம் முடிந்தவுடன்ஏர் இந்தியா நிறுவனம் சேவையை நிறுத்தியது.
முதல்வர் பி.எசு. எடியூரப்பா திறந்து வைத்தார். ஆனால் பல விமான நிறுவனங்கள் குறைவான பயணிகள் எண்ணிக்கையையால் விமானங்களைத் தொடங்க தயக்கம் காட்டியது. மேலும் மைசூர் விமான நிலையத்தில் செட் விமானங்களைக் கையாள இயலாததால் சிக்கல் ஏற்பட்டது. ஆனால் கிங்பிசர் விமான நிறுவனம் அக்டோபர் மாதம் தசராப் பண்டிகையின் போது சென்னையிலிருந்து பெங்களூர் வழியாக விமானங்களை அறிமுகப்படுத்தியது. இந்த விமானங்களை கிங்பிசர் ரெட் என்பவரால் இயக்கப்பட்டது. மேலும் விசய் மல்லையா மோசடி மற்றும் விமான நிறுவனத்தின் திவால்நிலை காரணமாக அடுத்த நவம்பரில் கிங்பிசர் நிறுவனம் மைசூருக்கான சேவையை நிறுத்தியது. இருந்தாலும் விமான சேவை காலத்தில் மிகவும் சிறப்பாக செயல்பட்டது. ஆனால் கிங்பிசர் விமான நிறுவனத்தின் சொந்த நிதி சிக்கல்களைக் தீர்க்க வேண்டியதாயிற்று. அதனால் கிங்பிசர் ரெட் நடவடிக்கைகளை முடிவுக்கு கொண்டுவர முடிவு செய்தது.
1960 ஆம் ஆண்டு மைசூர் அரசு, தம் விமான நிலையத்தை மேம்படுத்துமாறு மத்திய அரசிடம் வேண்டுகோள் விடுத்தது. மைசூர் ஒரு பெரிய சுற்றுலாத் துறையைக் கொண்டுள்ளது. மேலும் இது மாநிலத்தில் ஐடி தயாரிப்புகளை ஏற்றுமதி செய்வதில் இரண்டாவது பெரிய நகரமாகும். கர்நாடக மாநில அரசும், இந்திய விமான நிலைய ஆணையமும் மைசூர் விமான நிலையத்தை புதுப்பிப்பது குறித்த புரிந்துணர்வு ஒப்பந்தத்தில் 2005 ஆம் ஆண்டு அக்டோபர் மாதம் 6 ஆம் தேதி கையெழுத்திட்டன. இவ் ஒப்பந்தத்தின் மூலம் ஒரு புதிய ஓடுபாதை, பயணிகள் முனையம், பாதுகாப்பு கவசம் மற்றும் விமானப் போக்குவரத்துக் கட்டுப்பாட்டுக் கோபுரம் ஆகியவை கட்டப்பட்டது. இதன் மொத்த மதிப்பு சுமார் 82 கோடி செலவு ஆகும். விமானக் கட்டுமானப் பணிகள் 2009 ஆம் ஆண்டு செப்டம்பர் மாதம் நிறைவடைந்தது. ஆனால் பொருளாதார மந்தநிலை காரணமாக, எந்தவொரு விமான நிறுவனமும் விமான நிலையத்திற்கு விமானச் சேவை தொடங்கவில்லை.
பின்னர் விமானநிலையம் வெளிநாட்டு சுற்றுலாப் பயணிகளை ஏற்றிச் செல்லும் தனி விமானங்களைப் பயன்படுத்தியது. இவ் விமானங்களின் மூலம் சவகர்லால் நேரு போன்ற பிரமுகர்களை நகரத்திற்கு அழைத்துவர பயன்படுத்தப்பட்டது. இந்திய விமானப்படையின் பயிற்சி விமானங்களையும் மைசூர் விமான நிலையத்தில் இயக்கப்பட்டது. மேலும் 1985 ஆம் ஆண்டில், பிராந்திய விமான நிறுவனமான வாயுடாட் தனது டோர்னியர் டோ 228 விமானத்தைப் பயன்படுத்தி பெங்களூரிலிருந்து வாரத்திற்கு மூன்று முறை மைசூருக்கு விமானச் சேவையைத் தொடங்கியது. பெங்களூர் மைசூர் விமானச் சேவையை பிரபல இந்திய எழுத்தாளர் ஆர்.கே.நாராயண் திறந்து வைத்தார். அப்போது மைசூர் விமான நிலையம் ஒரு புல் விமானப் பாதையும் மற்றும் ஒரு கழிப்பறைக் கொண்ட முனையம் ஆகியவற்றைக் கொண்டிருந்தது. மிக குறைந்த பயணிகள் வரவால் விமான நிலையம் 1990 ஆம் ஆண்டு முதல் தன் சேவையை நிறுத்திக் கொண்டது. 1990.
1940 ஆம் ஆண்டில் மைசூர் இளவரசரால் 290 ஏக்கர் நிலப்பரப்பில் விமான நிலையத்தை நிறுவினார். 1947 ஆம் ஆண்டு இந்திய சுதந்திரத்தைத் தொடர்ந்து, விமானநிலையத்தின் கட்டுப்பாட்டைக் கர்நாடக அரசு ஏற்றுக்கொண்டது. பிறகு 1950 ஆம் ஆண்டில் மைசூர் விமான நிலையம் சிவில் விமான போக்குவரத்து அமைச்சகத்தின் கீழ் செயல்பட்டது. டகோட்டா விமான நிறுவனத்தை பயன்படுத்தி பெங்களூருக்கு பயணிகள் சேவையைத் தொடங்கியது. ஆனால் பயணிகள் சாலை வழியாக பயணம் செய்வது வேகமாக இருப்பதை உணர்ந்ததால் விமானச் சேவை நீண்ட காலம் நீடிக்கவில்லை. அதன்பிறகு தி இந்து நாளிதழ் நிறுவனம் தங்கள் செய்தித்தாள்களை வழங்குவதற்காக சென்னையிலிருந்து பெங்களூர் வழியாக தினசரி விமான சேவைகளைத் தொடங்கியது. இருப்பினும் இந்த விமானங்கள் சில மாதங்கள் மட்டுமே நீடித்தன.
மைசூர் வானூர்தி நிலையம் இந்தியாவின் கர்நாடக மாநிலத்தில் மைசூர் நகரத்தில் இயங்கும் ஒரு விமான நிலையமாகும். இது மண்டகள்ளி விமான நிலையம் என்றும் அழைக்கப்படுகிறது. மைசூர் நகரிலிருந்து 10 கிலோமீட்டர் தொலைவில் தெற்கே அமைந்துள்ள மண்டகள்ளி கிராமத்திற்கு அருகில் விமான நிலையம் அமைந்துள்ளது. இந்திய வானூர்தி நிலையங்கள் ஆணையத்திற்கு சொந்தமான இவ்விமான நிலையத்தை இயக்கவும் செய்கிறது. மைசூர் விமான நிலையத்தில் 2019ஆம் ஆண்டு அக்டோபர் மாத நிலவரப்படி, நிலையத்திலிருந்து சென்னை, ஐதராபாத், கொச்சி ,பெங்களூர் மற்றும் கோவா போன்ற நகரங்களுக்கு தினசரி விமான சேவை நடைபெறுகிறது.
மைசூர் விமான நிலையத்தில் ஒற்றை ஓடுபாதை 09/27, பரிமாணங்கள் 1,740 ஆல் 30 மீட்டர் அளவைக் கொண்டுள்ளது. மேலும் ஏடிஆர் 72 டர்போபிராப் வகையான விமானங்களுக்கும், அதைப் போன்ற விமானங்களுக்கும் சேவை செய்யும் திறன் கொண்டது. மைசூர் விமான நிலையம் மூன்று பார்க்கிங் நிலையங்கள் உள்ளன. அதில் ஒற்றை செங்குத்தாக டாக்சிவே மூலம் ஓடுபாதையுடன் இணைக்கப்பட்டுள்ளது. மைசூர் விமான நிலையத்தின் பயணிகள் முனையம் 3,250 சதுர மீட்டர் பரப்பளவு உடையது. இதில் அதிகபட்சம் 150 பயணிகள் மட்டுமே பயணம் செய்ய முடியும்.
2019 ஆம் ஆண்டு அக்டோபர் மாத நிலவரப்படி, மைசூர் விமான நிலையத்தில் மூன்று விமானங்கள் சேவை செய்தன. அவை 2019 ஆம் ஆண்டு சூன் மாதம் ஐதராபாத் தளத்திலிருந்து அலையன்ஸ் ஏர் நிறுவனமும் , 2017 ஆம் ஆண்டு செப்டம்பர் மாதம் முதல் ட்ரூசெட் விமான நிறுவனம் சென்னையிலிருந்து மைசூர் வரையும் மற்றும் 2019 ஆம் ஆண்டு இண்டிகோ நிறுவனம் ஐதராபாத்திலிருந்து மைசூருக்கும் தங்கள் சேவையைச் செய்தது. 2019 ஆம் ஆண்டு அக்டோபர் 27 முதல்இண்டிகோ நிறுவனம் ஐதராபாத்திலிருந்து முசுறுன் கீழ் உதான் வரை இயக்கத் தொடங்கியது.
இந்திய ரிசர்வ் வங்கியின் துணை நிறுவனமான பாரதியா ரிசர்வ் வங்கி நோட் முத்ரான் லிமிடெட் 2016 ஆம் ஆண்டில் மகாத்மா காந்தி படத்தை அச்சிட்ட ரூபாய் நோட்டுகளை உயர் பாதுகாப்பு அச்சகத்திலிருந்து நாடு முழுவதும் உள்ள ரிசர்வ் வங்கியின் பல்வேறு கிளைகளுக்கு கொண்டு செல்ல மைசூர் விமான நிலையத்தைப் பயன்படுத்தியது.
களிமண்ணுக்கு பதிலாக கற்களால் கட்டப்பட்ட இதற்கு "இரின்பங்" என்று பெயரிடப்பட்டது, இதன் பொருள் "நகைகளின் குவியல்" என்படும். ஆனால் இரிங்பங் மடாலயம் மற்றும் அதன் அனைத்து பொக்கிஷங்களும் 1907 இல் ஏற்பட்ட ஒரு தீவிபத்தால் அழிந்துவிட்டன. "தாங்தெல்" என்று அழைக்கப்படும் ஒரே ஒரு தங்கா எனப்படும் புத்தமத ஓவியங்கள் மட்டுமே காப்பாற்றப்பட்டது. பாரோ சோங் தீ விபத்துக்குப் பிறகு பென்லோப் தாவா பென்ஜோர் என்பவரால் மீண்டும் கட்டப்பட்டது. அதன் சுவர்களுக்குள் புனிதமான முகமூடிகள் மற்றும் ஆடைகளின் தொகுப்பு உள்ளது. இது பல நூற்றாண்டுகளுக்கு முந்தையவை; சமீபத்திய காலங்களில் "தாவா பென்சோர்" மற்றும் அவரது வாரிசான "பென்லோப் செரிங் பெஞ்சோர்" ஆகியோரும் இதன் வளர்ச்சிக்கு பங்களித்துள்ளனர்.
பாரோ பள்ளத்தாக்கைக் அருகிலிருக்கும் ஒரு கோட்டையிலுள்ள "இரின்பங் தோங்" மடாலயம் ஒரு நீண்ட வரலாற்றைக் கொண்டுள்ளது. பத்தாம் நூற்றாண்டின் தொடக்கத்தில் பத்ம சம்பவர் என்பவரால் மடாலயம் முதன்முதலில் கட்டப்பட்டது, ஆனால் 1644 ஆம் ஆண்டில் நாகவாங் நம்கியால் பழைய அஸ்திவாரங்களில் மீண்டும் ஒரு பெரிய மடத்தை கட்டப்பட்டது. பல நூற்றாண்டுகளாக திபெத்தியர்களின் பல படையெடுப்பு முயற்சிகளுக்கு எதிராக ஒரு சிறந்த பாதுகாப்பு அரணாக இந்த ஐந்து மாடி கட்டிடம் செயல்பட்டது.
"தங்சே எலகாங்" என்பது 15 ஆம் நூற்றாண்டின் புதிய பாலத்திற்கு அருகிலுள்ள ஒரு கோயிலாகும், மேலும் "உசியன் பெர்லி" அரண்மனை வழியாக இதைக் காணலாம். அரச குடும்ப உறுப்பினர்கள் இவ்வழியாக கடந்து செல்லும் போது இந்த அரண்மனையில் தங்குகிறார்கள். அருகிலேயே "இரின்பங் சோங்"கின் பழைய பாலம் உள்ளது. குறிப்பிடத்தக்க ஒருசில விடுதிகளில் அலங்கரிக்கப்பட்ட பாணியில் கட்டப்பட்ட "ஒலதங்" என்ற விடுதியும் அடங்கும்.
தொங்கிற்கு மேலே உள்ள மலையில் தா சோங் என்று அழைக்கப்படும் ஒரு பழங்கால காவல் கோபுரம் உள்ளது, இது 1967 முதல் பூட்டானின் தேசிய அருங்காட்சியகமாகும். தொங்கிற்கு கீழே ஒரு பாலத்தின் குறுக்கே "உசியன் பெல்ரி" அரண்மனை உள்ளது. இது "பென்லோப் செரிங் பென்சோர்" என்பவரால் கட்டப்பட்ட அரண்மனையாகும்.
பாரோ என்பது பூட்டானின் பாரோ பள்ளத்தாக்கில் உள்ள பாரோ மாவட்டத்தின் ஒரு நகரம். பல புனித இடங்கள் மற்றும் வரலாற்று கட்டிடங்கள் பகுதி முழுவதும் சிதறியுள்ள ஒரு வரலாற்று நகரம் இது. பூட்டானின் ஒரே சர்வதேச விமான விமான நிலையம் இங்கு அமைந்துள்ளது.
இதன் பிரதான தெருவில் பாரம்பரிய கட்டிடக்கலை வளாகம் ஒன்று உள்ளது, அதில் சிறிய கடைகள், நிறுவனங்கள் மற்றும் உணவகங்கள் உள்ளன.
இத்திரைப்படம் 40—51.5 மில்லியன் செலவில் தயாரிக்கப்பட்டது. இப்படம் இந்தியாவின் மத்திய திரைப்பட சான்றிதழ் குழுவிலிருந்து 'ஏ' சான்றிதழைப் பெற்ற பின்னர் 25 ஆகஸ்ட் 2017 அன்று உலகளவில் வெளியிடப்பட்டது. வெளியீட்டிற்குப் பிறகு இப்படம் அதன் இயக்கம், எழுத்து, ஒளிப்பதிவு மற்றும் நடிகர்களின் நடிப்பிற்கு நேர்மறையான விமர்சனங்களைப் பெற்றது. இளைஞர்களிடையே போதைப்பொருள் பழக்கங்களை ஊக்குவிப்பதாகவும், காதல் காட்சிகளுக்காகவும் எதிர்மறையான விமர்சனங்களை இத்திரைப்படம் பெற்றது. எதிர்மறையான விமர்சனங்கள் பெற்ற போதும் படம் வசூல் சாதனைப்படைத்தது. உலகளவில் 510 மில்லியன் இந்திய ரூபாயை வசூலித்தது. அதில் விநியோகஸ்தர்களின் பங்கு 260 மில்லியன் இந்திய ரூபாய். படம் 65 வது தென்னக பிலிம்பேர் விருதுகள் விழாவில் ஆறு பிரிவுகளின் கீழ் பரிந்துரைகளைப் பெற்றது. இதில் சிறந்த தெலுங்குத் திரைப்படம், சந்தீப் வாங்காவுக்கான சிறந்த தெலுங்கு இயக்குனர் மற்றும் தேவரகொண்டாவுக்கான சிறந்த தெலுங்கு நடிகர் ஆகியவை அடங்கும்.
அர்ஜுன் ரெட்டி 2017 ஆம் ஆண்டு தெலுங்கு மொழியில் வெளிவந்த இந்தியத் திரைப்படமாகும். இது காதல் திரைப்பட வகையைச் சார்ந்தது. இத் திரைப்படத்தை சந்தீப் வாங்கா எழுதி, இயக்கியுள்ளார். அவரது சகோதரர் பிரனய் ரெட்டி வாங்காவின் நிறுவனமான பத்ரகாளி பிக்சர்ஸ் படத்தை தயாரித்துள்ளது. இத்திரைப்படத்தில் விஜய் தேவரகொண்டா மற்றும் ஷாலினி பாண்டே முக்கிய வேடங்களில் நடித்துள்ளனர். மேலும் ராகுல் ராமகிருஷ்ணா, ஜியா சர்மா, சஞ்சய் ஸ்வரூப், கோபிநாத் பட், கமல் காமராஜு மற்றும் காஞ்சனா ஆகியோர் துணை வேடங்களில் நடித்துள்ளனர். இது கோப மேலாண்மை சிக்கல்களைக் கொண்ட குடிகார அறுவை சிகிச்சை நிபுணரான அர்ஜுன் ரெட்டி தேஷ்முக்கை பற்றிய கதையாகும். அர்ஜுன் தனது காதலி ப்ரீத்தி ஷெட்டி திருமணத்திற்குப் பிறகு தன்னைத் தானே அழிவு பாதைக்கு அழைத்துச் செல்கிறான். இத்திரைப்படம் அர்ஜுனின் வீழ்ச்சி மற்றும் அடுத்தடுத்த எழுச்சி ஆகியவற்றை மையமாகக் கொண்டு நகர்கிறது.
அர்ஜுன் ரெட்டி திரைப்படத்தின் கதை பிசியோதெரபி மாணவராக இருந்த வாங்காவின் வாழ்க்கையில் ஓரளவு ஈர்க்கப்பட்டு உருவாக்கப்பட்டது ஆகும். இயக்குநர் இரண்டு வருடங்கள் இத்திரைப்படத்தின் கதையில் பணிபுரிந்துள்ளார். அதன் பிறகு திரைப்படத்தை எடுப்பதற்காக
நான்கு முதல் ஐந்து ஆண்டுகள் ஆனது. முதன்மையாக இத்திரைப்படத்திற்கான புகைப்படங்கள் எடுக்கும் பணி 20 ஜூன் 2016 அன்று ஹைதராபாத்தில் தொடங்கியது. மொத்த திரைப்படமும் எடுக்க 86 வேலை நாட்கள் ஆனது. ஹைதராபாத் மட்டுமல்லாது இத்திரைப்படத்தின் படப்பிடிப்பு இந்தியாவில் மங்களூர், டெஹ்ராடூன் மற்றும் புது தில்லியிலும், வெளிநாட்டு படப்பிடிப்பு இத்தாலியிலும் நடைபெற்றது. இத்திரைப்படத்திற்கு ராதன் மற்றும் ஹர்ஷ்வர்தன் ராமேஸ்வர் முறையே பாடல்கள் மற்றும் பின்னனி இசை அமைத்துள்ளனர். ராஜ் தோட்டா புகைப்படக்கலை இயக்குநராகவும், சஷாங்க் மாலி படத்தின் தொகுப்பாளராகவும் பணியாற்றியுள்ளனர்.
ஆல்பா-கீட்டோ அமிலங்கள் அல்லது கார்பாக்சிலிக் அமிலக் குழுவிற்கு அடுத்ததாக கீட்டோ குழு இடம்பெற்றுள்ள பைருவிக் அமிலம் போன்ற 2- ஆக்சோ அமிலங்கள் போன்றவை பொதுவாகக் காணப்படும் கீட்டோ அமில வகைகள் ஆகும் . கிரெப்சு சுழற்சியின் பகுதிப்பொருளான ஆக்சலோ அசிட்டிக் அமிலம் ஒரு முக்கியமான ஆல்பா கீட்டோ அமிலமாகும். குளூட்டாமிக் அமிலத்தின் வழிப்பெறுதியான 5 கார்பன் அணுக்கள் கொண்ட ஆல்பா-கீட்டோகுளூட்டாரேட்டும் மற்றொரு முக்கியமான ஆல்பா கீட்டோ அமிலமாகும். இது ஓர் இணைநொதியாக செயல்பட்டு செல் தொடர்பாடல் மற்றும் அவற்றின் ஒருங்கிணைப்பில் பங்கேற்கிறது. அமினோ குழுக்களை கீட்டோ அமிலத்திற்கு மாற்றும் அமின் மாற்ற வினைகளிலும் பொதுவாக இது பயன்படுத்தப்படுகிறது . ஆல்பா-கீட்டோ அமிலங்கள் அசைலேற்ற முகவர்களாக விரிவான வேதியியல் பயன்பாடுகளைக் கொண்டுள்ளன .
கீட்டோ அமிலங்கள் என்பவை ஒரு கார்பாக்சிலிக் அமிலக் குழுவையும் ஒரு கீட்டோன் குழுவையும் தன்னகத்தில் கொண்டுள்ள கரிமச் சேர்மங்களைக் குறிக்கும் . இவற்றை ஆக்சோ அமிலங்கள் என்றும் அழைக்கலாம். கீட்டோ அமிலங்கள் பலவற்றில் இடம்பெற்றுள்ள கீட்டோ குழுக்கள் நீரேற்றம் பெற்றவையாக உள்ளன. ஆல்பா கீட்டோ அமிலங்கள் குறிப்பாக கிரெப்சு சிட்ரிக் அமிலச் சுழற்சி, சர்க்கரைச் சிதைவு போன்ற உயிரியல் செயல்பாடுகளில் பங்கு கொள்கின்றன .
பீட்டா-கீட்டோ அமிலங்கள் அல்லது 3-ஆக்சோ அமிலங்கள் என்பவை மற்றொரு கீட்டோ அமில வகையாகும். இவற்றில் கீட்டோ குழு கார்பாக்சிலிக் அமிலத்திலிருந்து இரண்டாவதாக உள்ள கார்பன் அணுவுடன் இணைந்துள்ளது. அசிட்டோ அசிட்டிக் அமிலம் இதற்கு ஓர் உதாரணமாகும். கிளெய்சன் ஒடுக்க வினை வழியாக இவை உருவாக்கப்படுகின்றன.
காமா-கீட்டோ அமிலங்கள் அல்லது 4-ஆக்சோ அமிலங்கள் என்பவை கீட்டோ அமிலங்களில் மற்றொரு வகையாகும். இவற்றில் கீட்டோ குழு கார்பாக்சிலிக் அமிலத்திலிருந்து மூன்றாவதாக உள்ள கார்பன் அணுவுடன் இணைந்துள்ளது. லெவலினிக் அமிலம் இதற்கு ஓர் உதாரணமாகும்.
ஆஷாப் உத்தீன் ஒரு மக்தாப்பில் தனதுஆரம்பக் கல்வியினைக் கற்றார். அங்குள்ள ஒரு பள்ளியில் பயின்றார். அதன்பிறகு சாதன்பூர் ஆங்கில நடுநிலைப்பள்ளி மற்றும் பனிகிராம் உயர்நிலைப் பள்ளி ஆகிய கல்வி நிறுவனங்களில் 1932 ஆம் ஆண்டில் பட்டம் பெற்றார். பனிகிராம் உயர்நிலைப் பள்ளியில் படிக்கும் போது, ஆஷாப் உதின் சாதன்பூரில் ஒரு நூலகத்திற்கு ஏற்பாடு செய்தார், அதற்கு அவர் சாதன்பூர் கிராம நல நூலகம் என்று பெயரிட்டார். இது சாதன்பூரில் உள்ள முதல் நூலகமாகும். மேலும் இப்பகுதியில் உள்ள சில நூலகங்களில் ஒன்றாகும். முஸ்லீம் மக்கள் பெரும்பான்மையாக வசிக்கு கிராமப்புறத்தில் ஒரு நூலகத்தைத் திறப்பதே இவரது நோக்கங்களில் ஒன்றாகும். ஏனெனில் அவர் அறிந்த அனைத்து கிராமப்புற நூலகங்களும் இந்து மக்கள் அதிகம் வாழ்ந்த சுற்றுப்புறங்களில் தான் அமைந்திருந்தன. தனது நண்பர்களுடன் சேர்ந்து, திருமணங்களில் பணியாளராக பணிபுரிந்து நூலகத்திற்காக பணம் திரட்டினார். இந்த பணத்தைப் பயன்படுத்தி, நூலகத்திற்கான புத்தகங்களை வாங்கினார்.
ஆசப் உதின் அகமது ( இவர் அசாபுதீன் அஹ்மத் என்றும் அழைக்கப்படுகிறார், ஆஷாப் உத்தீன் அகமது அல்லது முகமது அசாபுதீன் அஹ்மத் ; ; ஏப்ரல் 1914-28 மே 1994) என்பவர் ஒரு வங்களாதேச எழுத்தாளர், கல்வியாளர் மற்றும் அரசியல்வாதி ஆவார். அவர் ஐக்கிய முன்னணிக்கான கிழக்கு வங்காள சட்டமன்ற உறுப்பினராகவும், ஒரு கம்யூனிஸ்ட் ஆர்வலராகவும் இருந்தார். 2005 ஆம் ஆண்டில், வங்களாதேசத்தின் மிக உயர்ந்த குடிமைப் பணி விருதுகளில் ஒன்றான ஏகுஷே படக் இவருக்கு இவரின் மரணத்திற்குப் பின் வழங்கப்பட்டது. இலக்கியத்திற்கான அவரது பங்களிப்புகளைப் பாராட்டும் விதமாக இந்த விருது வழங்கப்பட்டது. இதில் வங்காளம் மற்றும் ஆங்கிலத்தில் வெளியிடப்பட்ட 24 நூல்களும் அடங்கும்.
ஆசாப் உதின் ஏப்ரல் 1914 இல், சாதன்பூர் என்ற கிராமத்தில் பிறந்தார். தற்போது இந்த இடம் வங்களதேசத்தின் சிட்டகாங் மாவட்டத்தைச் சேர்ந்த பன்ஷ்காலி உபசிலா என அழைக்கப்படுகிறது. இது பிரித்தானிய இந்தியாவின் ஆட்சிப் பகுதிகளின் கீழ் இருந்தபோது வங்காள மாகாண ஒரு பகுதியாக இருந்தது. அவர் ஒரு நடுத்தர வர்க்க முஸ்லீம் குடும்பத்தைச் சேர்ந்தவர். இவரது தந்தை தேயிலை தோட்ட மேலாளராக இருந்தார். சஃபர் அலி தனது முதல் திருமணத்தின் மனைவியின் மூலம் ஐந்து குழந்தைகளையும், இரண்டாவது திருமண மனைவியின் மூலம் ஆறு குழந்தைகளையும் பெற்றார்.
இந்த மீன் இனங்கள் ஆபிரிக்கா கிழக்கு கடலோரங்கள் மற்றும் செங்கடலின் மேற்கு பகுதிகளில் இருந்து துவோமோட்டு தீவுகளிலும், லைன் தீவுகள் வரையிலும் வாழ்கின்றன. மேலும் தெற்கு யப்பானில் இருந்து ஆத்திரேலியா, நியூ கலிடோனியா, ஆத்திரேலிய தீவுகளில் உள்ள கிரேட் பேரியர் கடலடிப் பாறைகள் வரையிலும் காணப்படுகின்றன. ஹவாய் தீவுகள், புவேர்ட்டோ ரிக்கோ மற்றும் புளோரிடாவிலும் பதிவு செய்யப்பட்டுள்ளது. 2010 ஆம் ஆண்டு முதல் தென்கிழக்கு மத்திய தரைக்கடலில் குடியேறுவதாக அறியப்பட்டுள்ளது. பெரும்பாலும் சுயஸ் கால்வாய் வழியாக மத்திய தரைக்கடலை அடையலாம். குல்லோகொலி மீன்கள் கடலடிப் பாறைகளில் தொடர்புடைய பகுதிகளில் 1-100 மீட்டர் ஆழத்தில் வசிக்கின்றன. இளம் மீன்கள் பவளப் பறை காயல் திட்டுகள், மட்டப் பவள திட்டுகள், கால்வாய்கள் என்பவற்றில் தனியாக வாழக் கூடியவை. இவை ஒட்டுண்ணிகள் மற்றும் பெரிய மீன் இனங்களின் இறந்த தோலை உண்ணும். முதிர்ந்த மீன்கள் வளமான பவளப் பாறைகளின் குகைகளில் காணப்படும்.
இளம் குல்லோகொலி மீன்களின் உடலில் வெளிர் நீலம், வெள்ளை, அடர் நீலம் கறுப்பு நிறங்களில் வளையங்கள் காணப்படும். முதிர்ந்த குல்லோகொலி மீன்களின் உடலில் மஞ்சள் மற்றும் நீல நிற கோடுகள் அமைந்திருக்கும். கண்களைச் சுற்றி கருப்பு நிறம் அமையப் பெற்றிருக்கும். வாற் செட்டை மஞ்சள் நிறமாகவும், முதுகுச் செட்டை வெண்ணிற விளிம்புடனும், குதச் செட்டை அடர் நீல நிற பின்னணியில் வெளிர் நீல வளையங்களை கொண்டிருக்கும். பொதுவாக இளம் மீன்கள், முதிர்ந்த மீன்களின் வண்ணத்தை பெற சுமார் 24 முதல் 30 மாதங்கள் ஆகும். முழுமையாக வளர்ச்சி அடைந்த முதிர்ந்த மீன் சுமார் 40 செ.மீ நீளம் கொண்டது.
குல்லோகொலி மீன் என்பது கடல் தேவதைமீன் இனத்தைச் சேர்ந்த உயிரினம் ஆகும். கடலடிப் பாறைகளை வசிப்பிடமாக கொண்ட இம்மீன் இனத்தின் பூர்வீகம் இந்திய பெருங்கடல் மற்றும் பசுபிக் பெருங்கடல் என்பனவாகும். செங்கடல் முதல் ஹவாய் மற்றும் ஆஸ்ரல் தீவுகள் வரையிலும் வாழ்கின்றன. இவை தீவாய்ப்புக் கவலை குறைந்த மீன் இனமாகும். மீன் வளர்ப்பவர்களையும், புகைப்படக் கலைஞர்களையும் தனித்துவமான, வண்ணமயமான நிறத்தினால் கவரக்கூடியது.
1875 ஆம் ஆண்டு, தீவார் கேம்பிரிச்சுப் பல்கலைக்கழகத்தில் இயற்கை பரிசோதனையியல் தத்துவப் பிரிவில் ஜேக்சோனியன் பேராசிரியராகத் தேர்வு செய்யப்பட்டார். இவர் இராயல் சங்கத்தின் உறுப்பினரானார். 1877 ஆம் ஆண்டில், முனைவர் ஜான் ஆல் கிளாட்ஸ்டோன் என்பவருக்குப் பதிலாக வேதியியல் துறையின் பேராசிரியராக ஆனார். 1897 ஆம் ஆண்டில் வேதியியல் சங்கத்தின் தலைவராகவும், 1902 ஆம் ஆண்டில் அறிவியல் மேம்பாட்டிற்கான பிரித்தானிய சங்கத்தின் தலைவராகவும் ஆனார். இத்தோடு கூடவே, இவர் இலண்டனின் நீர் பகிர்மானத்தைக் கண்காணிப்பதற்கான இராயல் ஆணையத்திற்கும், 1893 முதல் 1894 வரை வெடிபொருள்களுக்கான குழுவிற்கும் தலைவராக பணிபுரிந்தார்.வெடிபொருள்களுக்கான குழுவில் இருந்த போது இவரும் சர் பிரெடெரிக் அகஸ்டஸ் அபெல்லும் சேர்ந்து கார்டைட் என்ற புகையில்லா வெடிமருந்து மாற்று ஒன்றை உருாக்கினர்.
ஜேம்ஸ் தீவார் 1842 ஆம் ஆண்டு பெர்த்சைரில் உள்ள கிண்கார்டின் என்ற இடத்தில் ஆன் தீவார் மற்றும் தாமஸ் தீவார் ஆகியோருக்குப் பிறந்த ஆறு மகன்களில் இளையவராகப் பிறந்தார். அவர் கிண்கார்டின் பாரிஸ் பள்ளியிலும் பின்ன டாலர் அகாதெமியிலும் கல்வி பயின்றார். இவர் 15 வயதாக இருக்கும் போது இவரது பெற்றோர்கள் இறந்தனர். இவர் எடின்பரோ பல்கலைக்கழகத்தில் வேதியியலை லியோன் பிளேபேரின் கீழ் பயின்றார். பின்னர் இவர் பிளேபேரின் நேர்முக உதவியாளராக ஆனார். தீவார் கென்ட் பல்கலைக்கழகத்தில் பிரெடரிக் அகஸ்ட் கெகுலேயின் கீழும் பயின்றுள்ளார்.
சர் ஜேம்சு தீவார் { ) என்பவர் ஒரு இசுகாட்லாந்து வேதியியலாளர் மற்றும் இயற்பியலறிஞர் ஆவார். இவர் வெப்பப்படுத்துவதற்கான வெப்பக்குடுைவயை கண்டுபிடித்தமைக்காக பெயர் பெற்றவர் ஆவார். இந்தக் கண்டுபிடிப்பு வாயுக்களை திரவமாக்கும் ஆய்வோடு தொடர்புைடயது. இவர் அணு மற்றும் மூலக்கூறு நிறமாலையியல் சார்ந்த ஆய்வுகளிலும் ஈடுபட்டார். இந்தக் களங்களில் 25 ஆண்டுகளுக்கும் மேலாக அவர் பணிபுரிந்திருக்கிறார்.
1867 ஆம் ஆண்டில தீவார் பென்சீனிற்கு பல்வேறு வேதி வாய்ப்பாடுகளைக் குறிப்பிட்டார். அத்தகைய வாய்ப்பாடுகளில் ஒன்று பென்சீனை சரியாகக் குறிப்பிடாத ஒன்று இன்று வரை சில நேரங்களில் தீவார் பென்சீன என அழைக்கப்படுகிறது. 1869 ஆம் ஆண்டில் இவர் எடின்பர்க் இராயல் சங்கத்தின் உறுப்பினராகத் தேர்ந்தெடுக்கப்பட்டார். இவரை முன்மொழிந்தவர் இவரது வழிகாட்டியான லியோன் ப்ளேபேர் ஆவார்.
இவரது அறிவியல் பணிகள் ஒரு பெரிய எல்லையைக் கொண்டதாகும். – இவரது தொடக்க கால ஆராய்ச்சிகள் கரிம வேதியியல், நீரியம் மற்றும் அதன் இயற்பியல் மாறிலிகள், உயர்-வெப்பநிலை ஆய்வு, சூரியன் மற்றும் ஒரு மின் பொறியின் வெப்பநிலை, நிறப்பிரிகை சார்ந்த ஒளி அளவீடு, ஒரு மின் பொறியின் வேதியியல் ஆகியவற்றை உள்ளடக்கியதாகும்.
1972-ஆம் ஆண்டு பேருந்து நிலையத்தை இடம் மாற்ற நகர்மன்றக் கூட்டத்தில் தீர்மானிக்கப்பட்டு சுவஸ்திக் கார்னர் அருகில் செயல்பட்டு வந்த சந்தைப் பகுதிக்கு மாற்றி அதற்கு சுதந்திரதின வெள்ளிவிழா பேருந்து நிலையம் என பெயர் சூட்ட முடிவு செய்யப்பட்டது.
1980 ஆம் ஆண்டு பேருந்து நிலையத்திற்கான முதல் முனையக் கட்டிடம் அப்போதைய பெரியார் மாவட்ட ஆட்சித்தலைவராக இருந்த திரு. வே. இலட்சுமிரதன், இ.ஆ.ப. அவர்கள் தலைமையில் ஆளுநரின் ஆலோசகராக இருந்த திரு. தி.நா. இலட்சுமிநாராயணன், இ.ஆ.ப. அவர்களால் 28.03.1980 அன்று திறந்து வைக்கப்பட்டது.
1982 ஆம் ஆண்டு பேருந்து நிலையத்தினை விரிவாக்கம் செய்து இரண்டாவது முனையக் கட்டிடம் அப்போதைய போக்குவரத்துத்துறை அமைச்சராக இருந்த திரு. சு. முத்துசாமி அவர்கள் தலைமையில் அப்போதைய முதலமைச்சர் திரு. எம்.ஜி. இராமச்சந்திரன் அவர்களால் 28.11.1982 அன்று திறந்து வைக்கப்பட்டது.
2003-ஆம் ஆண்டு பேருந்து நிலையத்தினை விரிவுபடுத்தி, வளாகத்தின் கிழக்குப்பகுதியில் நகரப் பேருந்து முனையம் தனியாக நிறுத்தங்களுடன் கூடிய கட்டிடம் மற்றும் கூடுதல் வணிகவளாக கட்டிடம் ரூபாய் 4.13 கோடி மதிப்பீட்டில் அப்போதைய முதலமைச்சர் செல்வி. ஜெ. ஜெயலலிதா அவர்களால் 12.02.2003 அன்று திறந்து வைக்கப்பட்டது.
2011-ஆம் ஆண்டு பேருந்து நிலைய வளாகத்தினை மேலும் விரிவுபடுத்தி, சிற்றுந்து முனையம் தனியாக நிறுத்தங்களுடன் கூடிய கட்டிடம், கீழ்தளத்தில் வாகன நிறுத்துமிடம் மற்றும் ஒருங்கிணைந்த சுகாதார வளாகக் கட்டிடம் ஆகியவை ரூபாய் 4.10 கோடி மதிப்பீட்டில் அப்போதைய முதலமைச்சர் செல்வி.ஜெ.ஜெயலலிதா அவர்களால் 29.11.2011 அன்று திறந்து வைக்கப்பட்டது.
இந்தப் பேருந்து நிலையம் ஒரே வளாகத்தில், புறநகர்ப் பேருந்துகள், நகர்ப்பேருந்துகள் மற்றும் சிற்றுந்துகளை இயக்கும் தனித்தனி நிறுத்தங்களோடு மொத்தம் 120 பேருந்துகளை நிறுத்தும் வசதியுடன் ஒருங்கிணைந்த பேருந்து நிலையமாக அமைந்துள்ளது. வெளி மாவட்டங்களுக்குச் செல்லும் புறநகர்ப் பேருந்துகளுக்கென 5 நடைமேடைகளில் ஒவ்வொன்றிலும் தலா 15 நிறுத்தங்களுடன் மொத்தம் 75 பேருந்து நிறுத்தங்களும்; நகரப் பேருந்துகளுக்கெனத் தனியாக 5 நடைமேடைகளும், மேலும் சிற்றுந்துகளுக்கென 2 நடைமேடைகளும் மொத்தம் 35 பேருந்து நிறுத்தங்களுடன் பயன்பாட்டில் உள்ளன.
ஈரோடு நகருக்கான மத்திய பேருந்து நிலையம், மணிக்கூண்டை அடுத்த கிருஷ்ணா திரையரங்கம் அருகில் ஆர்.கே.வி. சாலை - காவேரி சாலை சந்திப்புப் பகுதியில் இயங்கி வந்தது. நகரின் வளர்ச்சியும், போக்குவரத்து நெரிசலும் அதிகரித்ததன் காரணமாக 1970களில் பேருந்து நிலையம் தற்போதுள்ள இடத்திற்கு மாற்றப்பட்டது. நேதாஜி காய்கறி மார்க்கெட் அருகே செயல்பட்டு வந்த பழைய பேருந்து நிலையப் பகுதியில் தற்போது மாநகரட்சியின் சார்பில் வணிக வளாகமும், திரு. வி.க. பூங்காவும் செயல்பட்டு வருகின்றன.
மாநகரின் விரைவான வளர்ச்சியால், இந்தப் பேருந்து நிலையமும் போக்குவரத்து நெரிசலை சமாளிக்க முடியாமல் திணறி வருகிறது. இதையடுத்து அரசு நிர்வாகம், இந்தப் பேருந்து நிலையத்தை மூன்றாகப் பிரித்து தெற்கு வெளிவட்டச்சாலை அருகேயுள்ள சோலார் மற்றும் -544 மேற்கு புறவழிச்சாலை அருகேயுள்ள சித்தோடு ஆகிய இரண்டு இடங்களில் புதிதாக புறநகர்ப் பேருந்து நிலையங்களை அமைக்கத் திட்டமிடப்பட்டது.
இது புறநகர் பேருந்துகள், மாநகர் பேருந்துகள் மற்றும் சிற்றுந்துகள் ஆகிய மூன்று பேருந்து சேவைகளையும் இணைக்கும் விதமாக அமைந்துள்ள ஒருங்கிணைந்த பேருந்து நிலையம் ஆகும். இப்பேருந்து நிலையத்திலிருந்து மாநகர் மற்றும் புறநகரின் அனைத்துப் பகுதிகளும் ஈரோடு மாநகர பேருந்து வழித்தடங்கள் மூலம் சிறப்பான பேருந்து இணைப்பு சேவை வழங்கப்பட்டுள்ளது.
சோலாரில் தமிழகத்தின் தெற்கு மற்றும் மத்தியப் மாவட்டங்களுக்குச் செல்லும் 1,200 புறநகர்ப் பேருந்து சேவைகளை கையாளுமளவிற்கும்; சித்தோட்டில் தமிழகத்தின் மேற்கு மாவட்டங்கள் மற்றும் பெங்களூருக்கு செல்லும் 900 பேருந்து சேவைகளைக் கையாளும் வகையிலும் இரண்டு கூடுதல் புறநகரப் பேருந்து நிலையங்கள் திட்டமிடப்பட்டது.
மத்திய பேருந்து நிலையம் அல்லது வெள்ளிவிழா பேருந்து நிலையம், ஈரோடு மாநகரின் முக்கிய போக்குவரத்து மையமாகத் திகழ்கிறது. இது மாநகரின் மையப் பகுதியில் ஈரோடு சந்திப்பு தொடருந்து நிலையம் மற்றும் பன்னீர் செல்வம் பூங்கா ஆகிய பகுதிகளிலிருந்து சுமார் 2.கி.மீ தொலைவில் அமைந்துள்ளது.
ஆரம்ப காலங்களில் தமிழகத்திலேயே மிகப்பெரிய பேருந்து நிலையமாகத் திகழ்ந்த இது, சமீப காலங்களில் உருவான சென்னை கோயம்பேடு, மதுரை மாட்டுத்தாவணி பேருந்து நிலையங்களுக்கும் இன்றளவும் இணையாகவே உள்ளது.
இந்த செயல்முறை இரயில் தடங்களின் தண்டவாளங்கள் போன்ற தடிமனான உலோகத்திற்கு இடையில் உருகிய இரும்பை பீங்கான் கொள்கலனைப் பயன்படுத்தி இரண்டு கம்பிகளுக்கு இடையில் வைக்கப் பயன்படுத்தப்படுகிறது. மேலும் ஆயுதங்கள் மற்றும் சிறிய அளவிலான வார்ப்பிரும்பு சிற்பங்கள் மற்றும் கருவிகளை உருவாக்க இத்தயாரிப்பு பயனாகிறது.
ஐதரசனுடன் சேர்ந்து 400 பாகை செல்சியசு வெப்பநிலையில் பகுதியாக ஒடுங்கும்போது கருப்பு நிறமான மேக்னடைட்டு கனிமம் உருவாகிறது. இக்கனிமத்தில் மற்றும் இரண்டு வகைகளும் காணப்படுகின்றன.:
இரும்பு ஆக்சைடு நீரில் கரையாது. ஆனால் வலிமையான அமிலங்களில் உடனடியாக கரையும். ஆக்சாலிக் அமிலம் போன்ற இடுக்கி இணைப்பிற்குள்ளாகும் அமிலக் கரைசல்களிலும் கரையும்.
காமா-இரும்பு ஆக்சைடு கனசதுரப் படிகக் கட்டமைப்பில் இருக்கும். சிற்றுறுதியை கொண்டுள்ள இந்நிலை இரும்பு ஆக்சைடை உயர் வெப்பநிலைகளில் ஆல்பா நிலையிலிருந்து மாற்றுவதன் மூலம் பெறமுடியும். இயற்கையில் மேகெமைட்டு என்ற கனிமமாக இது தோன்றுகிறது. பெர்ரோகாந்தப் பண்பை கொண்டிருப்பதால் பதிவு நாடாக்களில் காமா-இரும்பு ஆக்சைடு பயன்படுகிறது . மீச்சிறிய 10 நானோமீட்டருக்கும் குறைவான அளவுள்ள துகள்கள் சிறப்புபாராகாந்தப் பண்பை வெளிப்படுத்துகின்றன. காமா-இரும்பு ஆக்சைடு-ஐதராக்சைடை நீர் நீக்க வினைக்கு உட்படுத்தி காமா நிலை இரும்பு ஆக்சைடை தயாரித்துக் கொள்ளலாம். இரும்பு ஆக்சைடை கவனமாக ஆக்சிசனேற்றம் செய்தும் மற்றொரு முறையில் இதை தயாரிக்கலாம் . இரும்பு ஆக்சலேட்டு சேர்மத்தை வெப்பச் சிதைவுக்கு உட்படுத்தினால் மீநுண் துகள்கள் கிடைக்கும்.
இரும்பு ஆக்சைடு பல நீரேற்று வடிவங்களில் காணப்படுகிறது. கரையக்கூடிய உப்புகளின் கரைசல்களில் காரம் சேர்க்கப்படும் போது செம்-பழுப்பு நிற பசைத்தன்மை வீழ்படிவு உருவாகிறது. இது 3 ஐதராக்சைடு வடிவம் அல்ல. 23•2 நீரேற்று ஆகும். இதை ) என்றும் எழுதலாம். ஆக்சைடின் பல நீரேற்று வடிவங்களும் அறியப்படுகின்றன. சிவப்பு லெபிடோகுரோசைட்டு - துருவுக்கு வெளிப்புறத்தில் தோன்றுகிறது. ஆரஞ்சு கோயிதைட்டு துருவுக்கு உட்புறத்தில் தோன்றுகிறது. 23•2 நீரேற்றை சூடாக்கும்போது இது நீரை இழக்கிறது. மேலும் 1670 கெல்வின் வெப்பநிலைக்கு சூடாக்கினால் கருப்பு நிற மேக்னடைட்டு ) கனிமமாக மாற்றப்படுகிறது. அமிலங்களில் கரைந்து 6]3+ அயனியையும், காரங்களில் கரைந்து 6]3 அயனியையும் கொடுக்கிறது.